|  |
| --- |
| **Стандард 1. Структура студијског програма**  Студијски програм садржи елементе утврђене законом (који се детаљно исказују у одговарајућим стандардима) |
| Студијски програм мастер академских студија носи назив Општа економија и има за циљ да студентима пружи напредна теоријска и апликативна знања којима се могу решавати најсложенији конкретни економски проблеми.  Мастер академске студије на студијском програму Општа економија су студије другог степена. Исходи учења обухватају потребна напредна академска знања из области опште економије, вештине, способности и ставове који студентима омогућавају примену у реалном пословном окружењу.  Завршетком студијског програма Општа економија студент стиче стручни назив – Мастер економиста.  Право уписа на мастер академске студије имају кандидати са завршеним основним академским студијама у трајању од четири године из области економских наука, обима 240 ЕСПБ бодова. Кандидати ће приликом уписа бити рангирани по успеху оствареном на основним академским студијама. Под успехом оствареним на основним академским студијама подразумева се просечна оцена остварена на основним академским студијама.  Мастер академске студије могу уписати и кандидати који су завршили одговарајуће или сродне четворогодишње студије пре ступања на снагу Закона о високом образовању.  На мастер академске студије могу се уписати и кандидати који су завршили основне академске студије са остварених мање од 180 ЕСПБ бодова из одговарајућих научних области под условом полагања допунских испита. Наставно веће Високе пколе академских студија „Доситеј“ доноси одлуку о допунским испитима које је кандидат у обавези да положи пре полагања испита из предмета који су предвиђени наставним планом мастер академских студија.  Мастер академске студије могу да упишу и кандидати који су завршили први степен - основне академске студије у иностранству, а који су стекли 240 ЕСПБ. Ови кандидати морају имати окончан поступак признавања дипломе ради наставка школовања на Високој школи академских студија “Доситеј” у Београду.  Право на упис стичу кандидати који се на ранг листи налазе у оквиру акредитованог броја студената.  Програм мастер академских студија Општа економија траје једну годину, односно два семестра, имa укупнo 60 EСПБ бoдoвa и припaдa пoљу друштвeнo-хумaнистичких нaукa, oблaст Eкoнoмскe нaукe. Структура програма и режим студија омогућује сваком студенту уз обавезна четири предмета и одабир два изборна предмета. Обавезни предмети су Методологија економских наука, Макроекономија-напредни ниво, Микроекономија-напредни ниво и Савремене економске теорије чије бодовне вредности износе по 7 ЕСПБ. У структури студијског програма предвиђена су два изборна предмета које студент бира из две изборне листе које садрже двоструко већи број предмета у односу на број предмета који се бира. Изборни предмети су Квантитативне методе у економији, Савремена тржишта и конкуренција, Макроекономија отворене привреде и Економија рада чије изборне вредности износе по 9 ЕСПБ бодова.    Саставни део структуре студијског програма чини стручна пракса коју студенти обављају у другом семестру, у трајању од 90 часова (3 ЕСПБ).  На завршној години студија је предвиђен Завршни рад који обухвата две активности: Предмет завршног рада - Студијско-истраживачки рад (5 ЕСПБ) и Завршни рад који подразумева израду и одбрану (6 ЕСПБ).  Листа обавезних и изборних предмета са оквирним садржајем наведена је у Књизи предмета која је доступна на званичној интернет страници Високе школе академских студија „Доситеј“.  Студије се организују као једносеместралне, са укупним оптерећењем студената у оквиру најмање 20-часовне радне недеље чиме укупан фонд активне наставе чини минимално 600 часова у току школске године. Настава се изводи применом монолошке и дијалошке методе, као и презентацијом семинарских радова, а које имају за циљ подстицање студената на перманентан рад и развијање критичког размишљања и решавања сложених проблема у оквиру области учења.  Не постоје предуслови за упис појединих предмета или групе предмета.  На мастер академске студије се може уписати и студент мастер академских студија другог одговарајућег или сродног факултета под условом да је савладао део студијског програма мастер студија Општа економија на Високој школи академских студија „Доситеј“. На предлог Комисије за признавање испита, Решење о испуњености услова за упис доноси директор Високе школе академских студија „Доситеј“ у коме се наводе признати испити, као и испити које студент треба да полаже из предмета који су предвиђени наставним планом мастер академских студија. |